Tom Kelley (fotografas)

Tomas Kelis (, 1914 m. gruodžio 12 d. Filadelfija, JAV – 1984 m. sausio 8 d. Los Andželas, JAV) – amerikiečių fotografas.

 Biografija 
Fotografavo tokias įžymybes, kaip Garis Kuperis, Greta Garbo, Džeimsas Kegnis, Klarkas Geiblas, Vinstonas Čerčilis, Bobas Houpas, Marlena Dytrich, Džoana Kroford, Džekas Benis, Džonas Kenedis, Dvaitas Eizenhaueris ir Franklinas Ruzveltas.

1949 m. gegužės 27 d. jis susisiekė su Merlin MonroJames Haspiel, Young Marilyn: becoming the legend, p. 49, Smith Gryphon, 1994, ISBN 978-1-85685-075-9. ir jai pasiūlė už 50 USD atlygį pozuoti nuotraukoms apsinuoginusiai. Aktorė tuo metu nebuvo įžymi ir savo įvaizdžiui tokiomis nuotraukomis nebūtų pakenkusi. Monro, paprašiusi fone paleisti plokštelę su Arčio Šou atliekama daina „Begin the Beguine“, pozuoti sutiko.Enrico Giacovelli, Mariliyn Monroe vita carriera e film, p. 41, Lindau, 2009, ISBN 978-88-7180-861-1.

Šios nuotraukos pradžioje buvo parduotos už 900 dolerių leidėjui, kuris nusprendė jas įtraukti į seksualų kalendorių „Miss Golden Dreams“, jame nuotraukos buvo publikuojamos nenurodant fotomodelio vardo. Galiausiai šie kadrai pasklido po pasaulį ir uždirbo 750 000 dolerių.Michael Conway, Mark Ricci, M. D’Amico, Enrico Magrelli, tradotto da M. D’Amico, Gremese Editore, 1992, Marilyn Monroe, p. 19, ISBN 978-88-7605-696-3.

Hju Hefneris nusipirko teises į šias nuotraukas ir 1953 m. jas panaudojo savo naujojo žurnalo „Playboy“ pirmajam numeriui. Marilyn Monroe Didn’t Actually Pose for the First Issue of 'Playboy', Biography. Nuoroda tikrinta 2023-01-14 Vėliau, išgarsėjusi, Merlin Monro dėl savo apsinuoginusios nuotraukų buvo pakliuvusi į skandalą.

1952 ir 1956 m. Tomas Kelis teisėjavo grožio konkurse „Mis Visata“.

 Išnašos 

Kategorija:JAV fotografai